Source: http://docplayer.fi/11492175-Suomen-kuntaliitto-ry.html
Timestamp: 2018-10-22 17:22:10+00:00
Document Index: 779025

Matched Legal Cases: ['kko ', 'kko ', 'kko ', 'kko ', 'kko ', 'kko ']

SUOMEN KUNTALIITTO RY - PDF
Download "SUOMEN KUNTALIITTO RY"
1 Karttaliittymä Versio: Julkaistu: Voimassaoloaika: Toistaiseksi Sisällys 1 Johdanto Suosituksen tausta Suosituksen rakenne Soveltamisala Lyhenteet Käsiteltävät palvelut Perusperiaatteet karttakäyttöliittymälle Erillinen karttakäyttöliittymä Upotettu karttakomponentti Opastavat tiedot Liitteet Viittaus /7
2 1 Johdanto 1.1 Suosituksen tausta Suomen Kuntaliiton johdolla toteutetussa KRYSP-nimisessä projektissa on laadittu Sähköisen asiointipalvelun työpöytäratkaisun vaatimusmäärittely, joka sisältää muun muassa määrittelyn karttaliittymästä. Määrittelyn tärkeimpien osuuksien suositusvalmistelulla on tunnistettu olevan tarvetta. Suositusmuodossa näiden osuuksien sitovuus sekä määrittelyn ylläpidettävyys paranevat. Hankkeen tavoitteena on virallistaa KRYSP-projektissa laaditun Sähköisen asiointipalvelun työpöytäratkaisun vaatimusmäärittelyn karttakäyttöliittymää koskevat osuudet. Suositus varmistaisi, että kunnat ja muut organisaatiot pystyvät kehittämään ja yhtenäistämään nykyisiä karttaliittymiä sisältäviä palveluita sekä tilaamaan uusia palveluita, joissa on samankaltaisia karttaliittymiä. Samankaltaiset ja samalla perustoiminnallisuudella varustetut karttaliittymät helpottavat palveluiden käyttöä kansalaisten ja myös ammattilaisten keskuudessa. Yhteinen suositus mahdollistaa myös yritysten investoinnit tuotekehitykseen, joka vastaa asiakkaiden tarpeita. 1.2 Suosituksen rakenne Tämän suosituksen päädokumentissa ja liitteissä kuvataan karttaliittymästä aluksi yhteiset perusperiaatteet karttaliittymille ja sitten erikseen erillisen karttakäyttöliittymän ja upotetun karttakomponentin toiminnallisuudet ja vaatimukset. Molemmista osuuksista kuvataan käyttöliittymä rautalankakuvana ja toiminnallisuus vaatimustaulukkoina. 2 Soveltamisala Määrittelyn tarkoituksena on kuvata vaatimukset kuntien olemassa olevien asumiseen, rakentamiseen ja muuttamiseen liittyvien sähköisten palveluiden kehittämiselle ja dokumentti on suunnattu erityisesti kuntien sähköisten palveluiden kehittäjille palveluiden toteutuksen suunnittelua ja toteutuksen hankintaa varten. Suosituksen kohderyhmiä ovat: Julkisen hallinnon toiminnan ja prosessien kehittäjät. Julkisen hallinnon tietojärjestelmien kehittäjät. Järjestelmäkehityshankkeiden vetäjät ja asiantuntijat. 3 Lyhenteet KRYSP Kunnan Rakennetun Ympäristön Sähköiset Palvelut 4 Käsiteltävät palvelut Karttakäyttöliittymän käyttö jakautuu kahteen eri kokonaisuuteen: Omana karttapalveluna käyttäminen (myöhemmin "Erillinen karttakäyttöliittymä") Osana muuta palvelua käyttäminen (myöhemmin "Upotettu karttakomponentti") Omana karttapalveluna käyttäminen tarkoittaa käytännössä erillistä karttapalvelua. Osana muuta palvelua käyttäminen tarkoittaa karttakomponentin ja siihen liittyvien toimintojen upottamista johonkin toiseen sähköiseen palveluun esim. erilaisten lupien hakuun. 2/7
3 Seuraavassa esitetään ensin perusperiaatteita molempiin tapauksiin. Sitten esitetään toiminnallisuutta omana karttapalveluna toimivaan palveluun ja lopuksi upotettuun karttakomponenttiin liittyvään palveluun. Toiminnallisuuksissa ei ole erityisesti huomioitu mobiililaitteiden käyttöä. Tässä suosituksessa käsitellyt palvelut on kuvattu tarkemmin erillisessä dokumentissa Sähköisen asiointipalvelun työpöytäratkaisun vaatimusmäärittely. Määrittely löytyy kappaleen 5.2 viitteistä. Palveluiden tulisi olla käytettävissä 24 tuntia vuorokaudessa viikon jokaisena päivänä. Palveluiden kriittisyys ei kuitenkaan ole hyvin suuri, joten palvelutasona riittää normaali työaika (arkisin klo 8-16). Palvelutasovaatimuksissa kannattaa noudattaa kunnassa muutenkin käytössä olevia palvelutasoja. 4.1 Perusperiaatteet karttakäyttöliittymälle Kaikki tämän luvun vaatimukset koskevat sekä erillistä karttapalvelua että upotettua karttakomponenttia. Lukuun liittyvä vaatimustaulukko on liitteessä Erillinen karttakäyttöliittymä Tässä luvussa kuvataan yleisiä suosituksia perustoiminnoille, joita käytetään omana karttapalveluna toimivassa palvelussa. Vaatimustaulukossa kuvatut toimintojen sijoittumiseen ja sisältöön liittyvät kohdat ovat suosituksia ja pyrkivät esimerkinomaisesti esittämään yhden toteutustavan asioille. Käyttöliittymät ja niiden periaatteet muuttuvat jatkuvasti, joten tässä esitetty toteutustapa on tilanne määrittelyn laatimishetkellä. Jäljempänä olevassa upotetun karttakomponentin toimintokuvauksessa viitataan tämän luvun vaatimuksiin, jos ne soveltuvat molempiin tapauksiin. Karttapalvelut voivat sisältää myös muita toimintoja, vaikka niitä ei ole tässä mainittuna. 3/7
4 Kuva 1 Esimerkki erillisen karttakäyttöliittymän rautalankakuvasta Seuraavia päätoimintoja on esitelty rautalankakuvalla sekä liitteenä olevassa vaatimustaulukossa: 1. Ikkunoinnit 2. Kuvake- ja valikkotoiminnot 3. Kartta-aineistot ja niiden valinta 4. Lähestymiskartta 5. Haut 6. Ominaisuuksien näyttäminen 7. Etäisyydenmittaus 8. Linkit 9. Rajaukset ja kohteiden valinnat 10. Palaute 11. Mittakaavajana 12. Tekijänoikeusmerkintä 13. Kielisyys Lisäksi karttapalvelu voi sisältää mm. seuraavia toimintoja: Omien piirrosten luonti Omien GPS :llä tallennettujen reittien visualisointi Aluejakojen tunnistustoiminto (syötetään osoite; näytetään osoite ja valittu aluejako esim. koulupiiri, jonka sisällä osoite sijaitsee) 4/7
5 Koordinaattien ja koordinaattijärjestelmän näyttö Kartta-aineistojen legendat Reitinoptimointi Lukuun liittyvä vaatimustaulukko on liitteessä Upotettu karttakomponentti Tässä luvussa kuvataan perustoiminnot upotetulle karttakomponentille. Upotetut karttakomponentit voivat sisältää myös muita toimintoja, vaikka niitä ei ole tässä mainittuna. Upotettu karttakomponentti on tyypillisesti kooltaan melko pieni. Tämä aiheuttaa joitakin erityisvaatimuksia toiminnallisuuksille. Upotetussa karttakomponentissa käytetään tyypillisesti vain niitä toiminnallisuuksia, joita kussakin palvelutapauksessa on hyödyllistä käyttää. Tämän vuoksi palvelukomponentin tulee mahdollistaa toiminnallisuudet, mutta ne kaikki eivät ole aina käytössä. Lisäksi on hyvä muistaa, että koska upotettu karttakomponentti on osa muita palveluita, niin sen käyttäjät eivät useinkaan ole tuttuja karttojen kanssa. Täten heille tarjottava toiminnallisuus karttakomponentissa tulee pitää mahdollisimman yksinkertaisena ja vähäisenä. Upotettu karttakäyttöliittymä voidaan ottaa käyttöön HTML:n iframe elementtinä palvelun sivustolla, mikäli kartan käyttö on lähinnä tietojen esittämistä kartalla. Jos karttaa käytetään myös osoituksiin ja tarve vuorovaikutukselle käyttöliittymän muiden osien kanssa on suurempi, käytetään tyypillisesti JavaScript tekniikkaa. Tällöin upotettu kartta sisältää JavaScript kielellä toteutetun ohjelmointirajapinnan. Tällaista käyttöä on esim. kohteiden rajaaminen tai sijainnin osoittaminen kartalta. 5/7
6 Kuva 2 Upotettu karttakomponentti Upotetusta karttakomponentista on kuvattu vaatimustaulukossa seuraavat tärkeimmät toiminnot sekä joitakin vähemmän käytettyjä toimintoja: Ikkunoinnit Kartta-aineistot ja niiden valinta Karttakomponentin suurennus Rajaukset ja kohteiden valinnat Naapureiden haku Mittakaavajana Tekijänoikeusmerkintä Kielisyys Lukuun liittyvä vaatimustaulukko on liitteessä 3. 5 Opastavat tiedot Tätä suositusta ylläpitää Suomen Kuntaliitto ry. Lisätietoja suosituksen sisällöstä antaa Suomen Kuntaliitto ry ( puh. (09) 7711). 6/7
7 5.1 Liitteet Liite 1: Perusperiaatteet karttakäyttöliittymälle vaatimustaulukko Liite 2: Erillinen karttakäyttöliittymä vaatimustaulukko Liite 3: Upotettu karttakomponentti vaatimustaulukko 5.2 Viittaus Sähköisen asiointipalvelun työpöytäratkaisun vaatimusmäärittely versio 2.0: 7/7